Durtöylö rayonu

Durtöylö rayonu () — Rusiya Federasiyası, Başqırdıstan Respublikasının ərazisinə daxil olan inzibati rayon.  
İnzibati mərkəzi Durtöylö şəhəridir.
 Coğrafiyası 
Rayon respublikanın şimal-qərb hissəsində yerləşir. Sahəsi 1671 km²-dir. Pribelskaya təpəli düzənliyində, cənub meşə-çöl zonasında, isti və az quraq bir aqroiqlim bölgəsində yerləşir. Aqidel çayı rayon ərazisindən axır. Torpaqlar əsasən tipik və yuyulmuş qaratortpaq ilə təmsil olunur. Enliyarpaqlı və iynəyarpaqlı meşələr ərazisinin 17,8% -ni tutur.
 Tarixi 
Durtöylö rayonu 20 avqust 1930-cu ildə qurulmuşdur. Rayonun ərazisi müasir İleş rayonunun ərazisini, Çekmaquşevski və Kuşnaren rayonlarının bir sıra kəndlərini də əhatə edirdi. 1936-cı ildən bəri rayon müasir bir ərazi quruluşunu almışdır.
 Əhalisi 
Rusiya İqtisadi İnkişaf Nazirliyinin proqnozuna görə:

2024 - 57,81 min nəfər.

2035 - 50,86 min nəfər.

Milli tərkib
2010-cu il Ümumrusiya siyahıyaalmasına görə: tatarlar - 49,3%, başqırdlar - 36%, ruslar - 7,4%, marilər - 6,1%, digər millətlərdən olanlar - 1,2%. Dini baxımından əhalisi provaslav və müsəlmandır.
Urbanizasiya
Şəhər şəraitində (Durtöylö şəhər) rayon əhalisinin 50.63 % -i yaşayır.

 Yerli özünü idarəetmə 
Durtöylö rayonu ərazisinə 1 şəhər və 14 kənd inzibati vahidliyi daxildir. Rayon ərazisinə ümumilikdə 88 yaşayış məntəqəsi daxildir.
 İqtisadiyyat 
Rayonda neft, kərpic xammalı, qum və çınqıl yataqları ilə təmsil olunur. Tikinti materialları istehsal edən müəssisələr Durtöylö şəhərində cəmləşmişdir. Asyanovo kəndində bir kərpic fabriki və quşçuluq fabriki işləyir. Rayon südlük və ətlik maldarlıq və taxıl bitkisi yetişdirilməsinə ixtisaslaşmışdır. Donuzçuluq, şəkər çuğunduru, kartof istehsalı, arıçılıq da inkişaf etmişdir.
 Təhsil və mədəniyyət 
Rayonda 56 ümumtəhsil məktəbi, o cümlədən 17 orta məktəb vardır. Burada 27 ictimai kitabxana, 68 klub müəssisəsi, S. Babiçin muzeyi, tarix və diyarşünaslıq muzeyləri, N. Nəcminin ev-muzeyi vardır.
 KİV 
Rus və tatar dillərində  "Yoldaş" qəzeti nəşr olunur.

2017-ci ildən etibarən "Durtöylö sağsağanı" qəzeti nəşrə başalamışdır.

 Nəqliyyat 
Ufa-Kazan, Neftekamsk-Durtöylö-Buzdak və Neftekamsk-Durtöylö-Börö yolları rayondan keçir.

 İstinadlar